Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 6801

b) foglalkozási, szociális, mentális, fizikai problémát, vagy rendellenességet okoz, illetve azt súlyosbítja. Pszichoaktív szerek – (Psichoactive substances) Az alkohol, az ópium-rokon-, a cannabis-rokon- anyagok, a nyugtató és hipnotikus anyagok, a kokain, a tudatállapotot befolyásoló egyéb szerek, a hallucinogén anyagok és az illó oldószerek a kávé és a dohány kivételével. Minőségbiztosítási rendszer (Quality system) A szervezet dokumentált eljárásai és irányelvei, ezen irányelvek és eljárások belső auditjai, a minőség tökéletesítése érdekében hozott ajánlások és felülvizsgálatok kezelése. Jogosított légiforgalmi irányító – (Rated air traffic controller) Olyan légiforgalmi irányító, aki szakszolgálati engedéllyel és az általa gyakorolt tevékenységre érvényes jogosítással rendelkezik. Jogosítás – (Rating) A szakszolgálati engedélybe bejegyzett, vagy a szakszolgálati engedélyhez tartozó, annak részét képező felhatalmazás, amely a szakszolgálati engedélyt érintő külön feltételeket, jogosításokat vagy a korlátozásokat rögzíti. Érvényesség elismerése (szakszolgálati engedély) – (Rendering (a licence) valid) Valamely Szerződő Állam saját szakszolgálati engedély kiadását helyettesítő olyan tevékenység. amellyel más Szerződő Állam által kiadott szakszolgálati engedélyt a saját maga által kiadott szakszolgálati engedéllyel egyenértékűnek ismer el. Karbantartási nyilatkozat aláírása (Sign a maintenance release (to)) Az Annex 6-ban szereplő karbantartási nyilatkozat kiadásával annak igazolása, hogy a karbantartási munkát a vonatkozó légialkalmassági szabványokkal megegyezően kielégítő módon elvégezték. Jelentős (Significant) A 6. Fejezetben szereplő egészségügyi előírások szövegösszefüggésében a jelentős olyan fokú, vagy olyan természetű dolgot jelent, mely valószínűen veszélyt jelent a repülés biztonságára. Egyedül repülési idő – (Solo flight time) Az az időtartam, amely alatt a növendék pilóta egyedül tartózkodik a légijárműben. Fenyegetés (Threat) Olyan események vagy hibák, melyek a hajózó személyzet befolyásán kívül fordulnak elő, megnövelik az üzemeltetés bonyolultságát, és amelyeket kezelni kell a biztonság megfelelő szintjének fenntartása érdekében. Fenyegetés kezelése (Threat management) A fenyegetések felderítése és a rájuk adott válasz ellenintézkedések útján annak érdekében, hogy a fenyegetések következményei csökkenjenek vagy kiküszöbölhetők legyenek, valamint a hibák vagy a nemkívánatos légijármű helyzetek előfordulási valószínűsége csökkenjen. 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes